OpenLLM-France/wikimedia huggingface dataset:
# Josep Cortada Anoll

Josep Cortada Anoll (Terrassa, 1 de gener de 1928 - 21 d'abril 2020) va ser un religiós i clergue catòlic català.
Ingressà al Seminari Conciliar de Barcelona l'any 1945 i fou ordenat sacerdot el 23 de maig de 1959, a l'Església dels Pares Carmelites, A.O., de Barcelona. El mateix any 1959 fou coadjutor de la parròquia de Sant Baldiri de Llobregat de Sant Boi de Llobregat. Va participar en la històrica manifestació de capellans de 1966 que va tenir lloc l'11 de maig de 1966 davant de la "Jefatura Superior de Policía", situada a la Via Laietana de Barcelona, que finalitzà amb una brutal intervenció policial. El 1961 es convertí en coadjutor de la parròquia de Sant Paulí de Nola de Barcelona, i el 1966 de la parròquia de Sant Pere de Gavà. L'any 1969 va ser nomenat rector de la parròquia de Sant Genís de Pacs del Penedès. De 1980 a 1984 fou el rector de la parròquia de Sant Valentí de les Cabanyes i de 1996 a 2008 rector de la parròquia de Santa Maria de Vallformosa de Vilobí del Penedès. Va exercir el càrrec de rector de Sant Genís de Pacs del Penedès, que inclou els centres de culte de La Bleda i Can Lleó del municipi de Sant Martí Sarroca, fins al moment de la seva jubilació canònica, el setembre de 2011. En els darrers anys va viure a la Residència Inglada Via, de Vilafranca del Penedès, on durant anys va prestar assistència pastoral i espiritual. El 2020, poc abans de la seva mort, va donar positiu a les proves de covid-19 que li van fer, tot i que no va patir cap símptoma, però a poc a poc es va anar apagant fins al final dels seus dies.

## Referències

* 1 2 «Mor a l'edat de 92 anys, mossèn Josep Cortada Anoll». El 3 de vuit, 21-04-2020. ISSN: 2696-497X [Consulta: 17 octubre 2020].
* ↑ Crexell, Joan. La "manifestació" de capellans de 1966. Publicacions de l'Abadia de Montserrat, 1992, p. 249-252. ISBN 978-84-7826-364-6 [Consulta: 17 octubre 2020].
* ↑ «Mor mossèn Cortada, exrector de Pacs, la Bleda, les Cabanyes i Vilobí». La Fura. L'Informatiu de l'Alt Penedès, Baix Penedès i Garraf, 21-04-2020 [Consulta: 17 octubre 2020].
# Medusa (desambiguació)

«medusa» té aquests significats:
* En mitologia grega, Medusa (mitologia) és una de les tres Gòrgones.
* En biologia, una medusa és un animal cnidari.
* En astronomia, el (149) Medusa és un asteroide.
* La La Medusa va ser un vaixell que va naufragar i va inspirar:
** una pintura de Théodore Géricault, El rai de la Medusa (Le Radeau de la Méduse) (1819),
** una pel·lícula de Iradj Azimi, El naufragi de "La Medusa" (1998).
# Campbelltown (Pennsilvània)

Campbelltown és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.415 habitants.

## Demografia

Segons el cens del 2000, Campbelltown tenia 2.415 habitants, 900 habitatges, i 682 famílies. La densitat de població era de 322,6 habitants per quilòmetre quadrat.
Dels 900 habitatges en un 38,3% hi vivien nens de menys de 18 anys, en un 64,4% hi vivien parelles casades, en un 8,6% dones solteres, i en un 24,2% no eren unitats familiars. En el 21,2% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,05.
Per edats la població es repartia de la següent manera: un 27% tenia menys de 18 anys, un 5,1% entre 18 i 24, un 33% entre 25 i 44, un 22,3% de 45 a 60 i un 12,6% 65 anys o més.
L'edat mediana era de 37 anys. Per cada 100 dones de 18 o més anys hi havia 86,3 homes.
La renda mediana per habitatge era de 55.625 $ i la renda mediana per família de 66.452 $. Els homes tenien una renda mediana de 45.306 $ mentre que les dones 29.659 $. La renda per capita de la població era de 22.827 $. Cap de les famílies i el 0,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campbelltown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Campbelltown». American Fact Finder. Oficina del Cens dels Estats Units, 12-01-2010.
# Sariwon

Sariwon (en coreà: 사리원시) és una ciutat de Corea del Nord, és la capital de la província de Hwanghae del Nord. La població de la ciutat és 317.100 persones. La ciutat disposa d'un hospital pediàtric regional que ofereix els seus serveis a mig milió d'infants i adolescents. Sariwon també compta amb un complex de fertilitzants, una fàbrica de tractors, un institut superior de formació agrícola i les facultats universitàries de geologia, medicina, ensenyament i educació.
# Impuzamugambi

Els Impuzamugambi (kinyarwanda imhûːzɑmuɡɑmbi, els que tenen el mateix objectiu) va ser una milícia hutu a Ruanda formada en 1992. Junt amb la milícia Interahamwe, que es va formar abans i tenia més membres, els Impuzamugambi van ser responsables de moltes de les morts de tutsis i hutus moderats durant el genocidi ruandès de 1994.
Mentre que l'Interahamwe estava liderat per figures destacades del partit governant Moviment Republicà Nacional per la Democràcia i el Desenvolupament (Mouvement républicain national pour la démocratie et le développement), Impuzamugambi era controlat per la direcció del la Coalició per la Defensa de la República (Coalition pour la Défense de la République, CDR) i reclutava els seus membres de l'ala juvenil del CDR. El CDR era un partit hutu separat que cooperava amb el MRND, tot i que tenia una agenda ètnicament més pro-hutu i anti-tutsi que la MRND. El petit Impuzamugambi estava menys organitzat que l'Interahamwe, però va ser responsable d'una gran part de les morts en el genocidi.
Com l'Interahamwe, l'Impuzamugambi va ser entrenat i equipat per les Forces del Govern de Ruanda (RGF) i la Guàrdia Presidencial del president de Ruanda i líder de MRND Juvénal Habyarimana. Quan el genocidi va començar a l'abril de 1994, l'Interahamwe i l'Impuzamugambi van actuar en estreta col·laboració i van fusionar les seves estructures i activitats en gran part, tot i que encara es feia una distinció en les diferències en la seva indumentària. Alguns genocides van participar amb ambdues milícies en els assassinats de tutsis i hutu moderats. Després del període principal de genocidi, membres de les dues milícies, així com grans parts de la població hutu, van fugir de Ruanda a l'est de la República Democràtica del Congo.
Del lideratge del CDR, Hassan Ngeze i Jean-Bosco Barayagwiza van ser principalment responsables del comandament dels Impuzamugambi. Tots dos van ser declarats culpables el 2003 pel Tribunal Penal Internacional per a Ruanda de planificar i liderar el genocidi, incitació al genocidi i crims contra la humanitat. Tots dos van ser condemnats a cadena perpètua. La sentència contra Barayagwiza es va reduir a 35 anys després d'una violació parcial del procés degut. Després de deduir el temps ja prestat, quedarà a la presó durant almenys 27 anys.

## Referències

* ↑ a vegades Impuza Mugambi.
* ↑ «Kinyarwanda dictionary—Inpuzamugambi». Arxivat de l'original el 4 de març 2016. [Consulta: 3 gener 2016].
* ↑ Rwanda genocide of 1994 a britannica.com
* ↑ The Untold Stories: Is there a difference between Interahamwe and Intore?, inyenyerinews.org, 2012

## Enllaços externs

* Impuzamugambi a Rwanda Testimonies
# Johannes Fischer

Johannes Fischer (Leipzig, 23 d'octubre, 1936- Idem. 24 de febrer, 2019), va ser un pianista, compositor i director de cor alemany.

## Biografia

Fischer era fill del matrimoni entre Rudolf Fischer i la cantant (contralt) Eva Fleischer. Va estudiar al "Ignaz-Günther-Gymnasium" de Rosenheim i a la "Thomasschule" de Leipzig. Després de graduar-se de secundària, va estudiar piano, composició i direcció coral a l'Acadèmia de Música de Leipzig.
El 1980 va esdevenir professor de piano a la Universitat de Música i Teatre de Múnic. També va ser secretari general i vicepresident de la Societat Beethoven de Múnic. De 1972 a 1990 va ser editor de la música per a piano de Ludwig van Beethoven a "Edition Peters". Va continuar aquesta activitat l'any 2005. Fischer va auto-editar les sonates op.31 i op.106 amb comentaris i informes de revisió.
Fischer va morir el 24 de febrer de 2019 a l'edat de 82 anys.

## Referències

* ↑ https://website.musikhochschule-muenchen.de/de/index.php?option=com_content&task=view&id=14971&Itemid=1/A%5BEnllaç+no+actiu%5D: musikhochschule-muenchen.de. Recuperat el 27 de març de 2020.

## Enllaços externs

* http://www.beethoven-edition.de/Biographie/frame.html Arxivat 2021-08-04 a Wayback Machine.
# Milorad Arsenijević

Milorad Arsenijević (en serbi: Милорад Арсенијевић; 6 de juny de 1906 - 18 de març de 1987) fou un futbolista serbi de la dècada de 1930.
Fou jugador de FK Mačva Šabac i BSK Beograd.
Fou internacional amb Iugoslàvia en 52 ocasions i participà en el Mundial de 1930.
Fou entrenador de la selecció iugoslava al Mundial de 1950 i a diversos clubs de Belgrad com FK Železničar Beograd.

## Referències

* 1 2 3 Milorad Arsenijević at Reprezentacija.rs
* ↑ Milorad Arsenijević a National-Football-Teams.com (anglès)
# Campdelarit

Campdelarit és una masia de Sant Hilari Sacalm (Selva) inclosa a l'Inventari del Patrimoni Arquitectònic de Catalunya.

## Descripció

Masia aïllada, situada al sector de Santa Margarida, en un terreny alçat des d'on es tenen unes impressionants vistes de la vall de Santa Margarida, als afores del nucli urbà de Sant Hilari Sacalm.
L'edifici és una senzilla construcció, de planata rectangular, de planta baixa i pis, amb la teulada a doble vessant desaiguada a la façana principal i posterior. A la façana principal, hi ha dues portes d'entrada, la de l'esquerra en arc molt rebaixat fet de maons i la de la dreta amb llinda de fusta. Al pis hi ha dues finestres quadrangulars, situades sobre les portes de la planta baixa, protegides per reixes de ferro forjat. Adossat a la façana hi ha un pou. També hi ha un forat del que hauria esta un antic forn. Els murs són de maçoneria. Al costat de la casa hi ha l'antiga pallissa.

## Referències

* 1 2 «Campdelarit». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Santa Àgata (Clariana de Cardener)

Santa Àgata és una església al municipi de Clariana de Cardener (Solsonès) que data del segle x i que forma part de la diòcesi de Solsona. Està inclosa dins la llista del patrimoni arquitectònic català.

## Situació

Es troba a la part central del terme municipal, al sud-est del nucli de Clariana. S'alça a la carena de llevant del turó de Flotats, entre la rasa del Rèvol i el Cardener. Des del punt quilomètric 66,6 de la carretera C-55 (de Manresa a Solsona), que passa pel peu del turó, una pista hi puja en 400 metres.

## Descripció

Església d'una nau de proporcions allargassades amb coberta de volta esquifada. L'absis, obert a la nau per un arc triomfal, és de planta semicircular ultrapassada. La porta original es trobava al mur de tramuntana, gairebé tocant la capçalera, i encara es pot veure tapiada. Era un arc de ferradura suau, fet de llosetes i sense galzes. Actualment la porta es troba al mur de migjorn i és d'arc de mig punt adovellat.
Exteriorment està cobert a dues aigües i té un campanar de cadireta.

## Història

Hi ha molt poques dades d'aquesta església. Formava part de la influència del castell de Cardona i dels vescomtes d'Osona. Malgrat l'edifici es pot datar del començament d'època romànica, la seva consagració va ser cap al segle xii.

## Referències

* 1 2 3 «Santa Àgata». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 14 abril 2015].
# Isoperla potanini

Isoperla potanini és una espècie d'insecte plecòpter pertanyent a la família dels perlòdids.

## Descripció

* L'adult és de color ocre o marró clar i fa entre 4,7 i 5,9 mm de llargària a les ales anteriors el mascle i 6,7-7,7 la femella.
* L'ou és ovalat i fa 350 micròmetres de llargària.
* La larva presenta un patró cefàlic semblant al de Isoperla difformis.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el nord i l'oest de Mongòlia, incloent-hi el riu Selengà.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Klapálek, 1921. Ann. Soc. ent. Belg. 61:149. «Enllaç».
* 1 2 Catalogue of Life (anglès)
* 1 2 Zwick, P. & Surenkhorloo, 2005. The Mongolian Species of Isoperlinae (Plecoptera: Perlodidae). Acta Zool. Acad. Sci. Hung. 51(3):253-277. «PDF».
* 1 2 Plecoptera Species File (Version 1.1/4.0) (anglès)
* ↑ On the stonefly (Plecoptera) fauna of the transfrontier Selenga River basin (anglès)
* ↑ Updated species list of stoneflies (Plecoptera) of Mongolia (anglès)

## Bibliografia

* Claassen, 1940. Mem. Cornell agric. Exp. Sta. 232:126.
* Illies, 1966. Das Tierreich 82:425.
* Zwick, P., 1973. Das Tierreich 94:254.
* Zhiltzova, 1995. Katalog tipovykh ekzemplyarov kollektsii zoologicheskogo instituta RAN. Vesnyanki (Plecoptera) (Catàleg d'exemplars tipus a la col·lecció de l'Institut Zoològic de l'Acadèmia Russa de les Ciències. Plecoptera), 10.

## Enllaços externs

* Encyclopedia of Life (anglès)
# Llista de propietats dels materials

El que segueix és una lista de propietats dels materials.

## Propietats acústiques

* Absorció
* Velocitat del so

## Propietats atòmiques

* Massa atòmica
* Nombre atòmic (només s'aplica a elements purs)
* Pes atòmic (s'aplica a isòtops individuals o mescles específiques d'isòtops d'un element donat)

## Propietats químiques

* Resistència a la corrosió
* Higroscopicitat
* pH
* Reactivitat
* Àrea de superfície interna específica
* Energia superficial
* Tensió superficial

## Propietats elèctriques

* Constant dielèctrica
* Rigidesa dielèctrica
* Conductivitat elèctrica
* Permeabilitat
* Permitivitat
* Constants piezoelèctriques
* Coeficient de Seebeck

## Propietats mediambientals

* Energia compresa
* Aigua compresa
* Petjada hídrica
* Petjada de carboni

## Propietats magnètiques

* Punt de Curie
* Diamagnetisme
* Histèresi
* Permeabilitat

## Propietats de fabricació

* Colabilitat
* Temperatura i pressió d'extrusió
* Duresa
* Maquinabilitat
* Velocitat de tall

## Propietats mecàniques

* Esforç de compressió
* Densitat
* Ductilitat
* Límit de fatiga
* Mòdul de flexió
* Força de flexió
* Duresa de fractura
* Duresa
* Plasticitat
* Coeficient de Poisson
* Mòdul de cisallament
* Deformació
* Esforç tallant
* Friabilitat
* Mòdul específic
* Pes específic
* Força elàstica
* Tensió de fluència
* Mòdul d'elasticitat
* Coeficient de fricció
* Coeficient de restitució

## Propietats òptiques

* Absortivitat
* Color
* Lluminositat
* Fotosensibilitat
* Reflectivitat
* Índex de refracció
* Dispersió
* Transmitància

## Propietats radiològiques

* Activitat específica

## Propietats tèrmiques

* Temperatura d'autoignició
* Diagrama de fases
* Punt d'ebullició
* Coeficient de dilatació tèrmica
* Punt crític
* Punt de Curie
* Emissivitat
* Punt eutèctic
* Inflamabilitat
* Punt d'inflamabilitat
* Temperatura de transició vítria
* Calor de fusió
* Calor de vaporització
* Temperatura d'inversió
* Punt de fusió
* Piroforicitat
* Sòlidus
* Capacitat tèrmica
* Conductivitat tèrmica
* Difusivitat tèrmica
* Dilatació tèrmica
* Coeficient de Seebeck
* Punt triple
* Pressió de vapor

## Vegeu també

* Propietat química
* Propietat física
* Llista de propietats termodinàmiques
# Corinna Ulcigrai

Corinna Ulcigrai (3 de gener de 1980, Trieste) és una matemàtica italiana que treballa en sistemes dinàmics. Ulcigrai és especialment coneguda per, l'any 2013 i juntament amb Krzysztof Frączek, demostrar que en el model d'Ehrenfest (una abstracció matemàtica de billars amb una varietat infinita d'obstacles rectangulars, utilitzada per modelalr la difusió dels gasos) la majoria de trajectories no són ergòdiques.
Va obtenir el doctorat l'any 2007 a la Universitat de Princeton amb Iàkov Sinai com a tutor. Ha treballat a la Universitat de Bristol, al Regne Unit. I és actualment professora a la Universitat de Zúric, a Suïssa. Va guanyar el Premi de la Societat Europea de Matemàtiques l'any 2012, i el Premi Whitehead l'any 2013. El 2020, Ulcigrai va ser la guanyadora del Premi Michael Brin en Sistemes Dinàmics, "per la seva feina fonamental en la teoria ergòdica de fluxos localment hamiltonians en superfícies, de fluxos de translació en superfícies periòdiques i models lliures de vent, i la seva gran tasca en generalitzacions de gèneres superiors d'espectres de Markov i Lagrange".

## Referències

* 1 2 3 EWM Newsletter [Consulta: 15 maig 2015]., Women in Math, EWM Newsletter, European Women in Mathematics, 21, 6 November 2012, archived from the original Arxivat 2018-01-15 a Wayback Machine. on 15 January 2018, retrieved 15 May 2015
* ↑ «Chaos on the billiard table». +Plus Magazine, 08-05-2014.
* ↑ Corinna Ulcigrai al Mathematics Genealogy Project.
* 1 2 . Corinna Ulcigrai awarded prestigious Whitehead Prize by the London Mathematical Society Arxivat 2016-08-16 a Wayback Machine., Bristol University School of Mathematics, 9 July 2013
* ↑ Forni, Giovanni «Ulcigrai Awarded Brin Prize». Notices of the American Mathematical Society, 67, 7, 01-08-2020, p. 1051.

## Enllaços externs

* Pàgina principal Arxivat 2016-08-09 a Wayback Machine.
* Publicacions de Corinna Ulcigrai indexades per Google Acadèmic
# Lligand

En química de coordinació un lligand és una espècie rica en electrons (una base de Lewis) que forma part de l'esfera de coordinació d'un metall, generalment de transició.
Els lligands es caracteritzen per ser espècies químiques amb un o més àtoms donadors, un àtom donador és tot aquell que tingui si més no un parell d'electrons no compartits. La seva unió al metall ve donada per la formació d'un enllaç entre aquests electrons no compartits i un orbital buit del metall.
Els lligands es classifiquen de diverses formes. Una primera classificació és entre lligands aniònics, neutres i catiònics (segons sigui la seva càrrega en estat lliure).
Una altra classificació ve donada per la quantitat d'àtoms donadors, d'aquesta manera els lligands es classifiquen en monodentats, bidentats, tridentats, etc. En els lligands polidentats existeix la possibilitat de tenir quelats. Un quelat és un lligand que s'uneix a un mateix metall per dues posicions diferents, formant un anell.
També es classifiquen per la quantitat d'electrons que poden donar al metall.
Alguns lligands habituals són:
* Carbonil ($CO$)
* Fosfines ($PR_{3}$)
* Halurs ($Cl^{-}Br^{-}I^{-}F^{-}$)
* Alquils i Arils
* Cetones
# Jordi Vendrell Cirera

Jordi Vendrell (Manlleu, 1947 – Barcelona, 8 de juliol de 2001) fou un periodista radiofònic i productor musical català.

## Biografia

Va començar davant d'un micròfon a Ràdio Joventut, al programa Al mil por mil, amb Jordi Estadella i José María Pallardó. Més tard, a Ràdio Club 25 va fer A tot rock, que va revolucionar la manera de plantejar els programes de música.
A finals dels anys 70 fou productor de músics i de cantants. En concret, a través del segell discogràfic Ocre, fou el productor del primer disc de Gato Pérez anomenat Carabruta i Pep Laguarda anomenat Brossa d'ahir.
Va ser una de les primeres veus de Catalunya Ràdio, on va treballar d'ençà el 1983. Va fer el primer programa que va emetre l'emissora, la nit de Sant Joan d'aquell any. Al setembre va ser també al davant del primer programa que es va emetre de manera regular: El lloro, el moro, el mico i el senyor de Puerto Rico, en col·laboració amb Quim Monzó i Ramon Barnils, amb els quals formava La Mercantil Radiofònica, una de les propostes més creatives de la història del periodisme radiofònic a Catalunya. Després va venir El mínim esforç i, més tard, L'orquestra, desaparegut just abans dels Jocs Olímpics del 1992, per les declaracions que hi va fer un tertulià trencant el mur de silenci al voltant de la detenció de periodistes a les redaccions de El Temps i de El Punt per part de la Guardia Civil, en el que vindria a anomenar-se Operació Garzón. Després d'això, en Vendrell va patir la resta de la seva vida un ostracisme radiofònic.
En Jordi Vendrell va ser un dels primers periodistes que, a Catalunya, van parlar d'internet de manera seriosa. El 1995 va iniciar, també a Catalunya Ràdio, el programa setmanal L'internauta, un programa que va dirigir fins a la seva mort el 2001. Va escriure articles a l'Avui, a Set Dies, a El Observador i a El Mundo.

## Referències

* 1 2 3 4 Gordillo, Saül. Sobirania.cat. Creat, 2014, p. 228.
* 1 2 «Barcelona 92: trenta anys després, Espanya ja no és, ni serà mai, el nostre futur». Vilaweb, 25-07-2022. [Consulta: 25 juliol 2022].

## Bibliografia

* Barnils, Ramon; Monzó, Quim; Vendrell, Jordi. El lloro, el moro, el mico i el senyor de Puerto Rico. Barcelona: Editorial Empúries, 1987.

## Enllaços externs

* «El lloro, el moro, el mico i el senyor de Puerto Rico, 29 d'octubre del 1983».
* «El seu famós "Oléeeee"».
* «Notícia a Vilaweb sobre la mort de Jordi Vendrell». Arxivat de l'original el 2007-09-27. [Consulta: 15 setembre 2007].
* «Àudio del darrer programa de L'orquestra».
# Milorad Milutinović

Milorad Milutinović (en serbi: Милорад Mилутинoвић; 10 de març de 1935 - 12 de juliol de 2015) fou un futbolista serbi de la dècada de 1950 i entrenador.
Els seus germans Miloš i Bora també foren futbolistes.
Formà part de la selecció de Iugoslàvia al Mundial de 1958 però no arribà a disputar cap partit. Pel que fa a clubs, defensà els colors de Partizan, OFK Belgrad, Bor, La Chaux-de-Fonds, i Neuchâtel Xamax. D'aquest darrer club també en fou entrenador.

## Referències

* ↑ Profile Arxivat 2015-07-13 a Wayback Machine. at FIFA.com
* ↑ Stats from Partizan Arxivat 2013-08-01 a Wayback Machine. at clubs official site
* ↑ Switzerland - Trainers of First and Second Division Clubs at RSSSF
# Campbellton

Campbellton és una població dels Estats Units a l'estat de Florida. Segons el cens del 2000 tenia 212 habitants.

## Demografia

Segons el cens del 2000, Campbellton tenia 212 habitants, 90 habitatges, i 65 famílies. La densitat de població era de 92 habitants per km².
Dels 90 habitatges en un 27,8% hi vivien nens de menys de 18 anys, en un 48,9% hi vivien parelles casades, en un 22,2% dones solteres, i en un 26,7% no eren unitats familiars. En el 26,7% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,6% tenia menys de 18 anys, un 4,7% entre 18 i 24, un 26,4% entre 25 i 44, un 28,3% de 45 a 60 i un 17% 65 anys o més.
L'edat mediana era de 41 anys. Per cada 100 dones de 18 o més anys hi havia 80 homes.
La renda mediana per habitatge era de 22.212 $ i la renda mediana per família de 26.875 $. Els homes tenien una renda mediana de 31.250 $ mentre que les dones 19.792 $. La renda per capita de la població era de 12.139 $. Entorn del 20% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Campbellton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Campbellton». American Fact Finder. Oficina del Cens dels Estats Units, 12-01-2010.
# Santa Úrsula (Santpedor)

La capella de Santa Úrsula estava situada al llevant de la vila de Santpedor. Fou constituïda al segle xiv gràcies al llegat testamentari d'un mercader, fill de la vila. A finals del segle xix, bo i restaurada, funcionà com a capella del cementiri que s'havia traslladat en aquest indret el 1820. Desaparegué arran dels fets revolucionaris de 1936.

## Referències

* ↑ Històries de les comarques de Catalunya Bages., p. 320. ISBN 8486538084.